Õk a legtrükkösebb autóimportálók a világon
Ügyeskedõ kereskedõk szinte minden szegmensben elõfordulhatnak. Ám a rendkívül szegény, sok viszontagságtól sújtott Afganisztánban piaci léptékben megy a kiskapuzás azért, hogy elkerüljék vagy csökkentsék az import használt autókra vonatkozó vámokat. Mutatunk néhány ritkán látható képet az ügyeskedésrõl!
Afganisztán a világ egyik legnagyobb felvevõpiaca a használt japán autóknak. A sok ismert brand közül különösen a Toyota gyártotta személyautók és terepjárók számítanak az ott élõk kedvenceinek, ahogy azt több tudósítás is bemutatja.

Az afgán utakon közlekedõ autók száma pedig szédületes ütemben nõ, minden, az országot sújtó gazdasági nehézség és háborús viszontagság ellenére is.

2002-ben még csak 175 ezer jármû rótta a 29 milliós ország útjait. 2010-re ez a szám félmillióra kúszott, majd az elmúlt években ennél is jóval magasabbra.

A beszámolók szerint az elmúlt években Kabulban naponta százával helyeztek forgalomba autókat, amelyek között ha kisebb arányban is, de megjelentek a vadonatújak.

A fõként Japánból és Németországból importált Toyota Corollák, újabban pedig a Land Cruiserek, minden más márkára rávernek népszerûségben. Egyes adatok szerint a fõvárosban, Kabulban, a forgalomba állított gépjármûvek 80-90 százaléka Corolla lehet.

A japán vállalatnak egyébként mûködik egy márkaképviselete az országban. Az üzlet jelentõs része azonban a használtautó-kereskedõknél bonyolódik. Ezek fõként Pakisztánon át, Karacsi kikötõjébõl érkezõ szállítmányok értékesítését jelentik.

A német gyártású változatok különösen kedveltek az afgán vásárlók körében, mivel jellemzõen kedvezõbb fogyasztási adatokkal bírnak, mint régebbi, 20 évnél idõsebb japán gyártmányok. Amelyeket egyébként ugyanúgy forgalomba állítanak az országban, akkor is, ha például Japánban már nem kapná meg a mûszaki engedélyt arra. 

A használt jármûvek pedig darabonként néhány ezer dollártól néhány tízezer dollárig terjedõ vételárért találnak gazdára, függõen a kortól és a mûszaki állapottól.

A jármû színe pedig különösen sokat számít az afgán vásárlóknak.

A fehér színnek ugyanis vallási vonatkozása van, az iszlám hagyományban is a tisztaság fogalmához kötõdik.

Akár 1500 dollárral többet is megadnak egy azonos tulajdonságú Corolláért, ha fehér színû, mintha sötétebb lenne.

S hogy mi az afgán autópiac legnagyobb trükkje?

Az országba csak közúton érkezik áru. A kereskedõk a használt autókra vonatkozó jelentõs vámokat és egyéb járulékokat, valamint a macerás bürokráciát úgy próbálják kikerülni, illetve csökkenteni, hogy szétszedve, alkatrészenként szállítják be a jármûveket az országba. Ahol azokat újra összerakják, és ekként értékesítik a vevõknek.

Kattintson a képre, és nézze meg ön is, hogyan trükköznek az afgán autópiac szereplõi az áruval!
Afganisztán használt autó Japán gazdaság Toyota Corolla Toyota